આર્થિક બાબતોના સચિવ સુભાષચંદ્ર ગર્ગે આરબીઆઈના નાયબ ગવર્નર વિરલ આચાર્યએ તાજેતરમાં જ આપેલા વ્યાખ્યાન બાબતે ટકોર કરી હતી. તેના થોડા જ કલાક પછી આરબીઆઈએ તેની વેબસાઈટ પર એક અન્ય નાયબ ગવર્નર એનએસ વિશ્વનાથને જમશેદપુર એક્ષએલઆરઆઈમાં આપેલું વ્યાખ્યાન અપલોડ કર્યું હતું, જેમાં મૂડીની જરૂરિયાતોને પહોંચી વળવાના સરકારના તર્ક પર કટાક્ષ કરતા જોવા મળે છે. વિશ્વનાથને એ વ્યાખ્યાનમાં જણાવ્યું હતું કે આનાથી તો બેન્કોની મજબૂતીનો ઢંઢેરો પીટાઈ જશે.